

REPUBLIKA HRVATSKA  
 BRODSKO POSAVSKA ŽUPANIJA

OPĆINA ORIOVAC

Oriovac, 23. srpnja 2025.

**J A V N I P O Z I V**

**ZA PRIBAVLJANJE PRIJEDLOGA ZA IMENOVANJE SUCA POROTNIKA OPĆINSKOG SUDA U SLAVONSKOM BRODU**

Brodsko posavska županija , Upravni odjel za poslove Župana i Županijske skupštine uputio je Općinskom vijeću Općine Oriovac dopis KLASA: 701-01/25-03/01, URBROJ: 2178-08-01/15-25-2 od 22. srpnja 2025. godine, kojim se poziva na pribavljanje prijedloga za imenovanje suca porotnika Općinskog suda u Slavonskom Brodu.

Sukladno članku 119. Zakona o sudovima („Narodne novine“ br. 28/13, 33/15, 82/15, 82/16, 67/18, 126/19, 130/20, 21/22, 60/22, 16/23, 155/23 i 36/24) suce porotnike općinskih sudova imenuje Županijska skupština po pribavljenim prijedlozima općinskog, odnosno gradskog vijeća, sindikata, udruženja poslodavaca i gospodarske komore.

Za suca porotnika može biti imenovan punoljetni hrvatski državljanin dostojan

obnašanja dužnosti suca porotnika.

Suci porotnici imenuju se na četiri godine i po isteku tog roka mogu biti ponovno

imenovani.

Budući da četverogodišnji mandat na koji su imenovani suci porotnici ističe, pokreće se postupak imenovanja sudaca porotnika za Općinski sud u Slavonskom Brodu.

Ispred Općine Oriovac predložiti će se 1 kandidat za suca porotnika.

Uz ime i prezime kandidata potrebno je dostaviti i slijedeće podatke:

- OIB i JMBG

- djevojačko ime

- državljanstvo

- ime i prezime oca

- ime i prezime majke i djevojačko prezime majke

- dan, mjesec i godinu rođenja

- zanimanje i zvanje

- adresa prebivališta

- adresa boravišta

- broj mobitela

- e-mail adresa

- naziv ustanove , odnosno druge pravne ili fizičke osobe kod koje je kandidat zaposlen

- vlastoručno potpisanu izjavu kandidata da nije član niti jedne političke stranke.

Slijedom navedenog,

Općina Oriovac poziva sve zainteresirane koji ispunjavaju uvjete propisane Zakonom o sudovima da na ovaj Javni poziv podnesu prijave za kandidate za suce porotnike Općinskog suda u Slavonskom Brodu.

Prijedlog kandidata za suce porotnike utvrđuje Općinsko vijeće Općine Oriovac, a na prijedlog Općinskog vijeća imenuje ih Županijska skupština Brodsko posavske županije.

Prijavi treba priložiti i vlastoručno potpisanu izjavu kandidata o ispunjavanju zakonom propisanih uvjeta, koja se nalazi na web stranici Općine Oriovac i presliku osobne iskaznice, te sve tražene podatke.

**Prijave za podnošenje prijedloga za suce porotnike dostavljaju se najkasnije do 04.08.2025. godine**, putem maila: opcinaoriovac@gmail.com, neposredno ili putem pošte na adresu: Općina Oriovac , Trg hrvatskog preporoda 1, 35250 Oriovac.

Općina Oriovac